ડોનાલ્ડ ટ્રમ્પ

કૅપિટલમાં હિંસા જેવી ઘટના અમેરિકાના ઇતિહાસમાં અગાઉ ક્યારેય નહોતી બની. 

હિંસા બાદ રાષ્ટ્રપતિ ડોનાલ્ડ ટ્રમ્પે કહ્યું કે તેઓ વ્યવસ્થિત સત્તા હસ્તાંતરણ માટે તૈયાર છે અને હિંસા કરનારાઓ સામે કાર્યવાહી કરવામાં આવશે. જોકે, પછી તેમણે કહ્યું કે તેઓ શપથવિધિમાં ભાગ નહીં લે.   

ટ્વિટર પર એક વીડિયો પોસ્ટ કરીને ટ્રમ્પે કૅપિટલ હુમલાની ઘટના પર અફસોસ વ્યક્ત કરી તેની ટીકા કરી હતી. 

બુધવારની ઘટના બાદ અમેરિકાની સંસદ રાષ્ટ્રપતિ ડોનાલ્ડ ટ્રમ્પ સામે મહાભિયોગ લાવવા માટેની તૈયારી કરી રહી છે. અમેરિકન સંસદનાં સ્પીકર નેન્સી પેલોસીએ આ માટે સંસદસભ્યો સાથે એક યોજના પણ બનાવી છે.  

આ સમગ્ર રાજકીય હલચલ દરમિયાન સ્પીકર નેન્સી પેલોસીએ એક મહત્ત્વની વ્યક્તિ સાથે મુલાકાત કરી. પેલોસીએ જાણવાનો પ્રયાસ કર્યો કે ટ્રમ્પના હાથમાં અમેરિકાના પરમાણુ બૉમ્બ કેટલાં સુરક્ષિત છે.  

કોની સાથે કરી મુલાકાત?

નેન્સી પેલોસી

શુક્રવારે નેન્સી પેલોસીએ અમેરિકાના ચીફ ઑફ સ્ટાફ જનરલ માર્ક એ મિલીની મુલાકાત લીધી હતી. 

તેમણે માર્ક મિલીને જરૂરી પગલાં લેવા કહ્યું જેથી સત્તા હસ્તાંતરણ પહેલાં ટ્રમ્પ કોઈ પણ પ્રકારની સૈન્ય કાર્યવાહી ન કરી શકે અથવા પરમાણુ હુમલા માટેનો આદેશ ન આપી શકે.   

રૉયટર્સના અહેવાલ અનુસાર ડૅમોક્રેટિક પાર્ટીના ચૂંટાયેલા સભ્યોને લખેલા એક પત્રમાં નેન્સી પેલોસીએ જણાવ્યું કે મિટિંગમાં તેમણે માર્ક મિલીને પૂછ્યું કે રિપબ્લિકન પાર્ટીના રાષ્ટ્રપતિને સૈન્ય ઑપરેશન માટેના આદેશ આપતા અથવા પરમાણુ હુમલા માટેના લૉંચ કોડ મેળવતા અટકાવવા કયાં-કયાં પગલાં લઈ શકાય છે.   

અહેવાલ અનુસાર પેલોસીએ ચૂંટાયેલા સભ્યોને જણાવ્યું કે, હાલની સ્થિતિથી વધુ જોખમી કંઈ ન હોઈ શકે અને આપણા દેશ અને બંધારણ પર ટ્રમ્પના અસંતુલિત હુમલાથી અમેરિકન લોકોને બચાવવા માટે દરેક પગલાં લેવાં જોઈએ. 

માર્ક મિલીની ઑફિસે જણાવ્યું કે પેલોસીએ આ મિટિંગ બોલોવી હતી અને ચીફ ઑફ સ્ટાફ દ્વારા ન્યુક્લિયર કમાન્ડ ઑથૉરિટીની પ્રક્રિયા વિશેના તમામ પ્રશ્નોના જવાબ આપવામાં આવ્યા હતા.   

ધ વોશિંગટન પોસ્ટના એક અહેવાલ અનુસાર ડોનાલ્ડ ટ્રમ્પે સમર્થકોને કૅપિટલ બિલ્ડિંગમાં હુમલા કરવા માટે ઉશ્કેરતા પેલોસીએ ચિંતા વ્યક્ત કરી હતી અને તેમણે ટ્રમ્પ કોઈ અજુગતું પગલું ન ભરે તે માટે માર્ક મિલી સાથે મિટિંગ કરી હતી.  

માર્ક એ મિલી અમેરિકાના 20મા જૉઈન્ટ ચીફ ઑફ સ્ટાફના ચૅરમૅન છે, જે અમેરિકાનો સર્વોચ્ચ સૈન્ય હોદ્દો છે. 

અમેરિકાના... \n\nમને ઉપરના લેખ માટે સારું શીર્ષક આપો.
ડોનાલ્ડ ટ્રમ્પના હાથમાં પરમાણુ બૉમ્બનું બટન ચિંતાનો વિષય કેમ બન્યું છે?